ΓΡΑΠΤΗ ΕΡΩΤΗΣΗ E-1115/00

υποβολή: Theresa Villiers (PPE-DE) προς την Επιτροπή

(11 Απριλίου 2000)

Θέμα: Προστασία των ζώων κατά τη μεταφορά τους

Πέντε εκθέσεις που δημοσιεύθηκαν από την Επιτροπή κατά το 1999 σχετικά με κτηνιατρικές αποστολές σε διάφορα κράτη μέλη δείχνουν εκτεταμένες παραβιάσεις της οδηγίας του Συμβουλίου 91/628/ΕΟΚ(1) (όπως αυτή τροποποιήθηκε από την οδηγία του Συμβουλίου 95/29/ΕΚ(2)) περί προστασίας των ζώων κατά τη μεταφορά τους.

Τι μέτρα λαμβάνει η Επιτροπή για ναπενθυμίσει στα κράτη μέλη ότι:

1. οφείλουν να απορρίπτουν οδικούς χάρτες που δεν προβλέπουν κάποιες στοιχειώδεις εγκαταστάσεις για την εκφόρτωση, το τάισμα και το πότισμα των ζώων καθώς και την 24η ανάπαυσή τους μετά από 29 ώρες ταξιδιού" επίσης ότι

2. τα βασικά οχήματα που δεν συμμορφούνται προς τον Κανονισμό του Συμβουλίου 411/98(3) δεν πρέπει να χρησιμοποιούνται για τη μεταφορά ζώων για ταξίδια πουπερβαίνουν τις 8 ώρες.

(1) ΕΕ L 340 της 11.12.1991, σελ. 17.

(2) ΕΕ L 148 της 30.6.1995, σελ. 52.

(3) ΕΕ L 52 της 21.2.1998, σελ. 8.

Απάντηση του κ. Byrne εξ ονόματος της Επιτροπής

(22 Μαΐου 2000)

Η Επιτροπή γνωρίζει ότι στην Κοινότητα πραγματοποιούνται ακόμη μεταφορές με τις οποίες παραβιάζονται οι διατάξεις της οδηγίας 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/EEC(1), όπως τροποποιήθηκε από την οδηγία 95/29/ΕΚ του Συμβουλίου της 29ης Ιουνίου 1995(2).

Τα κράτη μέλη είναιπεύθυνα για την επί καθημερινής βάσεως εφαρμογή της κοινοτικής νομοθεσίας. Ωστόσο, εμπειρογνώμονες της Επιτροπής διενεργούν περιοδικούς επιτόπιους ελέγχους για να διασφαλίσουν την ομοιόμορφη εφαρμογή της οδηγίας και να βεβαιωθούν ότι οι αρχές των κρατών μελών παρακολουθούν τη συμμόρφωση προς τις απαιτήσεις της εν λόγω οδηγίας.

Η έγκριση ακατάλληλων σχεδίων διαδρομής εκ μέρους των αρχών και η χρήση οχημάτων τα οποία δεν ανταποκρίνονται στον κανονισμό (ΕΚ) αριθ. 411/98 του Συμβουλίου της 16ης Φεβρουαρίου 1998 σχετικά με συμπληρωματικούς κανόνες προστασίας των ζώων οι οποίοι ισχύουν για τα οδικά οχήματα που χρησιμοποιούνται για τη μεταφορά ζώων σε ταξίδια με διάρκεια άνω των οκτώ ωρών(3) αποτελούν παραβάσεις οι οποίες έχουν αναφερθεί από τις αποστολές επιθεώρησης του Γραφείου Τροφίμων και Κτηνιατρικών Θεμάτων της Επιτροπής. Έχουν κινηθεί διαδικασίες επί παραβάσει σε σχέση με την προστασία των ζώων κατά τη μεταφορά κατά της Ελλάδας, ενώ ετοιμάζονται και άλλες που αφορούν ορισμένα άλλα κράτη μέλη.

Στο μεταξύ, η Επιτροπή πρόσφατα έλαβε ορισμένα συμπληρωματικά μέτρα για να βελτιώσει ορισμένα στοιχεία της προστασίας των ζώων κατά τη μεταφορά.

Το άρθρο 13 της οδηγίας 91/628/ΕΟΚ του Συμβουλίου, όπως τροποιήθηκε από την οδηγία 95/29/ΕΚ του Συμβουλίου, προβλέπει ότι η Επιτροπήποβάλλει έκθεση προς το Συμβούλιο σχετικά με την πείρα που έχει αποκτηθεί από τα κράτη μέλη από τότε που άρχισε να εφαρμόζεται η οδηγία, συνοδευόμενη ενδεχομένως από προτάσεις. Η έκθεση θαποβληθεί στο Συμβούλιο πριν από τον Ιούνιο 2000 και θα λαμβάνειπόψη όλες τις διαθέσιμες πληροφορίες, και ιδίως τα πορίσματα των αποστολών του Γραφείου Τροφίμων και Κτηνιατρικών Θεμάτων, τα οποία ανέφερε το Αξιότιμο Μέλος του Κοινοβουλίου. Η Επιτροπή θαποβάλει προτάσεις για την τροποποίηση της ισχύουσας νομοθεσίας, ώστε να εξασφαλιστεί καλύτερη εφαρμογή τηςπό το πρίσμα των συμπερασμάτων της προαναφερθείσας έκθεσης.

(1) ΕΕ L 340 της 11.12.1991.

(2) ΕΕ L 148 της 30.6.1995.

(3) ΕΕ L 52 της 21.2.1998.